|  |
| --- |
| Referat af institutledermøde den 15. maj 2018.  |
|  |  |
|  |  |

Til stede var: Dekanen, prodekanen, Steffen Nordahl Lund, Per Krogh Hansen, Martin Rheinheimer, Mads Funding og Gitta Stærmose.

Anne Jensen var fraværende med afbud.

Rune Nørgaard Jørgensen deltog i behandlingen af dagsordenens punkt 5.

|  |
| --- |
| 1. **Human Health – seneste nyt.**

Dekanen orienterede om status for Human Health. Der er nedsat en styregruppe bestående af institutlederne Jeanette Lemmergaard (Samf), Jesper Bo Nielsen (Sund), Anne Jensen (Hum) samt dekan Simon Møberg Torp. Sidstnævnte er formand. Rune Nørgaard Jørgensen er tilknyttet styregruppen. Der er herudover nedsat et executive board bestående af dekanerne fra Sund, Samf og Hum. Der indkaldes til møde i styregruppen med henblik på drøftelse af proces for udrulning af projektet. Processen skal være inkluderende og dynamisk, og invitationen sendes derfor bredt ud, således at alle fagkolleger har mulighed for at bringe sig selv og deres respektive faglighed i spil. Primo august er der frist for fremsendelse af projektforslag. Disse behandles af styregruppen. På forespørgsel blev det oplyst, at institutlederne vil blive inddraget i forbindelse med udvælgelse af projekter.  |
| 1. **EliteForsk-prisen 2019.**

Institutlederkredsen drøftede mulige forslag. Institutlederne melder kandidatforslag, kort motivation samt CV ind til Gitta Stærmose senest den 7. juni kl. 9.*(Det bemærkes, at prismodtagere skal være under 45 år på uddelingstidspunktet. I forbindelse med barselsorlov før og efter erhvervelse af ph.d.-graden vil alderen kunne forkortes med antal faktisk afholdte orlovsmåneder gange 2).* |
| **3. Innovationsprisen.** Institutlederkredsen vurderede de foreslåede kandidaters forskningstyngde. Institutlederen for den valgte kandidat gennemskriver det foreliggende indstillingsgrundlag og sender dette til Gitta Stærmose senest den 7. august 2018 med henblik på fremsendelse som samlet ledelsesindstilling.  |
| **4. Ledelsesseminar 2018.** Fortsættelse af planlægningen.  |
| **5. Strategisk situationskort.**Rune Nørgaard Jørgensen orienterede om den proces han havde forestillet sig kunne være udgangspunkt for udfyldelse af kortet. Institutlederkredsen uddybede herefter de overvejelser, de havde gjort sig. På baggrund af dette og den samtidige drøftelse af prioriteringer blev kortet udfyldt. Der foretages en finpudsning til brug for dekanens fremlæggelse på direktionsmødet den 24. maj.  |
| **6. Eventuelt.** Intet at bemærke.  |
|  |

Med venlig hilsen

Simon Torp

Dekan